open-index/open-wikipedia-markdown huggingface dataset:
Diaz

**Andres Rafael Diaz**, kjent som **Diaz**, (født 26. juli 1976) er en norsk hiphop-artist og rapper fra Jessheim utenfor Oslo. Diaz kalles også for «Han halvt spanske» og «Fanden». 

Han er har spansk far og norsk mor, og var tidlig opptatt av å høre på plater og lære seg å scratche. Det var som DJ han begynte sin løpebane innen hiphop-kulturen, og han møtte Tommy Tee for første gang da Tee drev nærradioen Rainbow Radio – det nærmeste man kom en hiphop-næradio i byen på den tiden. Ikke lenge etter startet Diaz det første hiphop-radioshowet på Romerike.

Diaz debuterte offisielt som rappartist i 1996 da han deltok på en remix. Han jobbet først som lokal DJ på diverse klubber på Jessheim. Den første platen *[[2050]]* er oppkalt etter postnummeret til Jessheim, kom i år 2000, og var en stor salgsskuffelse for Tee Productions, men høstet gode kritikker både i Norge og utenlands blant annet i utenlandske blader som The Source, Billboard og Hip-Hop Connection. Det amerikanske musikkmagasinet Billboard omtalte Diaz som en ny komet fra Europa . Produsent for platen var Tommy Tee. For albumet ble han nominert til Alarmprisen 2001 i klassen årets hiphop/rapalbum og ble i tillegg nominert til Spellemannprisen 2000 i klassen årets musikkvideo for «La vida loca» fra albumet.

I 2003 ga han ut oppfølgeralbumet *[[Velkommen hjem Andres]]* med singler som «Hvem er denne karen?» og «Jessheim». Albumtittelen er en referanse til filmen *[[Velkommen Hjem, Anders]]* som ble filmet på Jessheim i 1985 med lokale skuespillere.  For albumet ble han nominert til både Spellemannprisen 2003 og Alarmprisen 2004 i klassen hiphop/rap, samt til Spellemannprisen i klassen årets musikkvideo for «Hvem er denne karen».

Han siste album var *[[Jessheimfanden]]*fra 2006 med singlene «Ikke alene» og «Mitt Stille Vann». I forbindelse med utgivelsen annonserte han at han kom til å gi seg som rapper etter utgivelsen.

Etter rapkarrieren har han studert han ved Handelshøyskolen BI og jobbet for Oslo Røde Kors med barn og unge i hovedstaden.

## Diskografi
### Album

### Singler og 12"

### Gjest på

## Referanser


## Eksterne lenker
* 
*  Omtale i ''Norsk pop- og rockleksikon'' fra 2005
Kingsize

***Kingsize*** er Nordens største magasin for hiphop-elskere. Det kommer ut annen hver måned og leses av de fleste hiphop-interesserte i Norden.

Kingsize ble startet av norske Hiphop-entusiaster som et hardcore nisjeblad i 2001. Nettsiden Kingsize.no ble også startet samme år. Bladet og redaksjonen vokste i takt med kulturen i landet, og i 2004 hadde bladet blitt langt bredere, og ga også ut sitt første blad i Sverige.
	
Siden den gang har Kingsize gitt ut blader på to språk annenhver måned. I bladet finner man intervjuer med alt fra de nyeste norske gruppene til de største utenlandske artistene. I tillegg kan du lese om alle aspekter av kulturen, blant annet artikler om mote, livsstil graffiti, uteliv og mer.

I tillegg til selve bladet har Kingsize to av Skandinavias største hiphop-nettsider, som oppdateres hver ukedag med norske og internasjonale nyheter. I mai 2007 ble dessuten Kingsize TV lanserte som Skandinavias første Web-TV for hiphop-interesserte.

Kingsize jobber også mye med events og gjør alt fra releaseparties, til konserter og klubb-konsepter gjennom hele året. I tillegg er Kingsize med på å markedsføre nesten alle arrangementer som retter seg mot hiphop og R&B i Norge og Sverige.

Med lanseringen av Kingsize.no versjon 3.0 i desember 2007 kom Kingsize også med Norges første Hiphop-nettsamfunn i form av Kingsize Community. Her har man allerede nådd målsetningen om å samle alle nesten alle aktive brukere av kulturen i Norge for å skape en arena for utveksling av kontakter, erfaringer og kunstnerisk innhold.. 

## Eksterne lenker
* Hjemmesidene til Kingsize Norge
* Hjemmesidene til Kingsize Sverige
* Kingsize på Myspace
Birger Magnusson

**Birger Magnusson** (født 1280, død 13. mai 1321), først hertug, deretter konge av Sverige, sønn av kong Magnus Ladulås og Helvig av Holstein. Birger ble valgt til konge allerede 1284 i Skänninge da han var fire år for at kong Magnus ville sikre at kongetronen ble i familien. Kroningen skjedde først den 2. desember 1302 i Söderköping, sammen med sin dronning. Etter at faren Magnus Ladulås døde i 1290 da Birger var ti år fungerte en formynderregjering fra til år 1298 under Torgils Knutssons ledelse.

Birger ble gift i november 1298 i Stockholm med Margrete Eriksdatter av Danmark (eller *Märta Eriksdotter* som hun kalles i Sverige), datter av danskekongen Erik Klipping. Birger reiste utenlands etter Margretes død i 1318 og de er begge begravd i Sankt Bendts kirke i Ringsted på Sjælland.

Da russerne i 1292 angrep området Tavastland, som hadde vært svenskkolonisert siden Birger jarls tid, foretok Torgils Knutsson et krigstog til Karelen hvor han grunnla Viborgs feste og en by i 1293.

Da Birger ble myndig oppsto det en konflikt med den svenske kirken over fortolkningen av kirkens privilegier som hadde blitt satt i 1280. Kongens brødre, Erik Magnusson og Valdemar Magnusson, grep som så mange ganger tidligere i svensk historie, fordel av konflikten. Valdemar Magnussons svigerfar Torgils Knutsson, tidligere leder av formynderregjeringen, ble henrettet i 1306 som et tegn på forsoningen mellom Birger og brødrene. Det samme året ble Birger tatt til fange av sine brødre. 

Striden endte med en ny fordeling av de svenske områdene i 1310. Birger forble konge i navnet, men måtte gi opp sine kongelige landområder, byttet ut med østlige Uppland, Närke, Södermanland, Østergøtland, Gotland og borgen i Viborg. Hertug Erik fravristet de gamle norske området Båhuslen i enden av Oslofjorden fra Norge foruten nordlige Halland, og disse ble omformet som et selvstendig kongedømme sentrert rundt Gøtaelven.

I 1317 skal Birger ha slått tilbake, og i henhold til *[[Erikskrøniken]]*, med list. Han skal ha lurt sine brødre, hertugene Erik og Valdemar til Nyköping og til et gjestehus hvor han lot dem bli fengselet og kastet i et fangetårn hvor begge sultet i hjel. Dette *kan* være historisk riktig, men det er kun nevnt i *Erikskrøniken*.

Birger mistet grepet på nytt året etter og sendt i landflyktighet av brødrenes tilhengere. Han dro til sin svoger i Danmark og tok de kongelige arkivene, hele skriftsamlingen, med seg. Sønnen Magnus Birgersson ble igjen i Stockholm hvor han ble henrettet i 1320.

I årene 1318 til 1319 ble Sverige styrt av rikshøvedsmannen Mats Kettilmundsson.

Sverige havnet da atter i en kongelig krise som ble forsøkt løst ved å utlyse den fire år gamle sønnen til hertug Erik Magnusson, Magnus Eriksson, som på morssiden var dattersønn av kong Håkon Magnusson av Norge (1270–1319) som døde uten sønner. Da kong Håkons dattersønn ble valgt til konge av Norge ble han samtidig konge av Sverige. Han var den første Folkungen på den norske tronen. Om den svenske kongekrisen ble løst var dette bare starten på en endeløs rekke av problemer for Norge som skulle føre til at det gamle norske riket opphørte som egen stat.

## Referanser
Florent Malouda

**Florent Malouda** (født 13. juni 1980 i Cayenne, Fransk Guyana) er en fransk fotballspiller. Malouda er midtbanespiller og har kamper for . Han spilte tidligere blant annet på Chelsea og Lyon. Etter å ha blitt sluppet på free transfer av Chelsea i 2013 gikk han til det tyrkiske laget Trabzonspor.

I 2017 spilte han for landslaget til Fransk Guyana i CONCACAF Gold Cup 2017. Landslaget er ikke medlem av FIFA, likevel mente CONCACAF at dette stred mot reglementet og vil straffe landslaget.

## Meritter
* Berrichonne de Châteauroux
** Ligue 1-debut: 14. januar 1998, Cannes – Châtearoux 2&ndash;2
* Lyon
** Fransk seriemester 2004, 2005, 2006 og 2007 med 
** Fransk supercupvinner 2003, 2004 og 2005 med Lyon
* Finalist i den franske ligacupen 2007 med Lyon
* 
** VM-finalist 2006 med Frankrike
** 28 landskamper og 3 landslagsmål
** Landslagsdebut: 17. november 2004, Frankrike – Polen 0-0

## Referanser


## Eksterne lenker
* 
*
Høvellast

**Høvellast** er trelast med høvlet, glatt overflate som er plan eller formet med forskjellige profiler. 

## Se også
* Skurlast 
* Tomme, foreldet måleenhet tidligere brukt på trelast, nå erstattet med millimeter
Utdanningsprogram

**Utdanningsprogram** er fra høsten 2006 navnet på *studieretning* eller *linje* i den videregående skolen i Norge. Navnet ble endret som et ledd i skolereformen «Kunnskapsløftet». Et eksempel på et utdanningsprogram er studiespesialisering (tidligere allmenne, økonomiske og administrative fag).

I det første året på videregående skole (Vg1) finnes det tolv utdanningsprogram å velge mellom. I det andre og eventuelle tredje året (Vg2 og Vg3) spesialiseres valget ved at man velger mellom de programområdene som ligger innenfor utdanningsprogrammet som ble valgt det foregående året. 

## Studieforberedende utdanningsprogrammer
* Idrettsfag
* Kunst, design og arkitektur
* Medier og kommunikasjon
* Musikk, dans og drama
* Studiespesialisering

## Yrkesfaglige utdanningsprogrammer
* Bygg- og anleggsteknikk
* Elektro og datateknologi (nytt navn på Elektrofag fra 2020)
* Frisør, blomster, interiør og eksponeringsdesign (nytt navn på deler av Design og håndverk fra 2020)
* Helse- og oppvekstfag
* Håndverk, design og produktutvikling (nytt navn på deler av Design og håndverk fra 2020)
* Informasjonsteknologi og medieproduksjon (nytt program fra 2020)
* Naturbruk
* Restaurant- og matfag
* Salg, service og reiseliv (nytt navn på Service og samferdsel fra 2020)
* Teknologi- og industrifag (nytt navn på Teknikk og industriell produksjon fra 2020)

## Eksterne lenker
* Utdanningsprogrammene vilbli.no
* https://web.archive.org/web/20141213024159/http://www.udir.no/Stottemeny/Om-direktoratet/Internasjonalt-arbeid2/ReferNet1/Publisering-av-ReferNets-systembeskrivelse/
Forus Travbane

**Forus Travbane** er en travbane (totalisatorbane) som ligger på Forus i Stavanger. 

Banen ble åpnet 6. juni 1920, og er dermed landets eldste travbane hvor det fremdeles kjøres travløp . I 1985 gikk banen gjennom en modernisering. Siden det har Forus-banen også vært kjent som landets raskeste travbane.

Banen er kjent for å ha fostret travhestene Rex Rodney og Spikeld. Hvert år avvikles det omkring 50 travkjøringer på banen.

## Kjente løp
* Gaute Gudmestads Æresløp
* Georg Ingve Nilsen minneløp

## Forus Open
Forus Open er den største travdagen på Forus Travbane og holdes årlig rundt månedsskifte mellom juni/juli.

## Banerekorder

:**Note:** 
::hp = Hoppe (hunn)
::h/v = Hingst eller Vallak (hann)

## Referanser
Bengo

**Bengo** er en provins i Angola. Den har et areal på 31 371 km² og 351 579 innbyggere ved folketellingen i 2014. Caxito er hovedstaden i provinsen. .

Provinsen grenser til provinsene Zaire i nord, Uige i nordøst, Cuanza Norte i øst og Cuanza Sul i sør. Den har to vestlige kyststrekninger langs Atlanterhavet, og danner en enklave rundt nasjonens hovedstadsprovins Luanda.

Distrikter:
*Ambriz
*Bengo
*Dande
*Icolo
*Muxima
*Nambuangongo

## Referanser




## Eksterne lenker
* angola.org.uk
* Den amerikanske styresmaktens statistikk fra 1988
MSV Duisburg

**MSV Duisburg** (fullt navn: **Meidericher Spielverein 02 e.V. Duisburg**) er en idrettsklubb fra byen Duisburg som ligger i den tyske delstaten Nordrhein-Westfalen. Klubben er mest kjent for sitt fotballag, men klubben driver også med håndball, landhockey, friidrett, volleyball, judo og turn. Fram til januar 1967 kalte klubben seg **Meidericher Spielverein** eller forkortet **Meidericher SV**. 
Fotballklubbens kallenavn *die Zebras* (norsk:Sebraene), er å føre tilbake på klubbens drakter, som har *sebra-striper* i blått og hvitt.

MSV Duisburg spiller hjemmekampene sine på Schauinsland-Reisen-Arena (tidligere *MSV-Arena*), som ble åpnet i desember 2004. Den kan huse opptil 31&nbsp;500 tilskuere.

## Klubbens opphav og navn
MSV Duisburg var i utgangspunktet ikke fra Duisburg. Klubben ble stiftet 17. september 1902 i byen Meiderich og fikk navnet *Meidericher Spielverein von 1902 e.V.* Fram til 1966 opptrådte klubben under navnet *Meidericher Spielverein*.  Byen Meiderich ble imidlertid allerede i 1905 innlemmet i den større nabobyen Duisburg, og var fra da av bare en bydel i storkommunen. Da bundesligaen ble startet i 1963 oppsto det en diskusjon, der mange mente at en navneendring var nødvendig for å understreke at byens eneste bundesligaklubb representerte hele byen, og ikke bare bydelen Meiderich. Løsningen var genial og enkel. Man utvidet rett og slett det opprinnelige navnet med bynavnet Duisburg. Fra 7. januar 1967 het klubben *Meidericher Spielverein 02 e.V. Duisburg*. Kortformen ble nå *MSV Duisburg* der *M* står for *Meidericher* og *SV* for *SpielVerein*. *MSV Duisburg* var et navn som hele byen kunne identifisere seg med.

## Historikk
MSV Duisburg er en av de 16 pionerklubbene som var med da den første bundesligasesongen startet i 1963. Meidericher SV som klubben den gang het, avsluttet denne historiske sesongen på andreplass, og dette er klubbens beste plassering i bundesligaen fram til nå. Duisburg har aldri vunnet den tyske cupen, men har vært i finalen fire ganger, siste gang i 2011. Den beste internasjonale prestasjonen kom i 1979, da klubben nådde semifinalen i UEFA-cupen.

Duisburg spilte kontinuerlig i bundesligaen fra starten i 1963 fram til 1982. Etter nedrykket til 2. Bundesliga i 1982 fulgte et videre nedrykk til den tyske amatørligaen i 1986. Men ikke så galt at det ikke er godt for noe, i det første året som amatørklubb vant Duisburg sin til nå eneste tyske tittel. I 1987 ble MSV Duisburg tyske amatørmestere. I 1989 var de tilbake i det profesjonelle ligasystemet, og spilte fram til 2013 vekselvis i de to øverste divisjonene. I 2013 greide klubben ikke å oppfylle de økonomiske kravene til fornyet profflisens og ble derfor tvangsflyttet ned i 3. Liga. I 2015 rykket klubben opp i 2. Bundesliga, men oppholdet i det profesjonelle ligasystemet varte bare en sesong. Fra høsten 2016 spiller klubben i 3. Liga.

## Meritter
* *Deutscher Amateurmeister: [[1987]]*

## Plasseringer

## Referanser


## Eksterne lenker
*
Bié

**Bié** er en provins i Angola. Den har et areal på 70 314 km² og 1 338 923 innbyggere ved folketellingen i 2014. Kuito er hovedstaden i provinsen. Dagens UNITA-president Isaias Samakuva er fra landsbyen Kunji.

## Se også
* Liste over byer i Angola

## Referanser




## Eksterne lenker
* angola.org.uk
* Den amerikanske styresmaktens statistikk fra 1988
Bjarkøyforbindelsen

**Bjarkøyforbindelsen** er en veiforbindelse mellom øyene Grytøya, Bjarkøya og Sandsøya i Harstad kommune i Troms. Prosjektet består av en undersjøisk tunnel, Kvernsundtunnelen mellom Bjarkøya og Grytøya, og fire broer, Sandsøybruene mellom Sandsøya og Grytøy. I tillegg er det 3000 m med ny vei på Grytøya, og forbindelsen erstatter det tidligere fergesambandet Grytøy-Bjarkøy-Sandsøy.

## Historie
Ideen om en fast veiforbindelse ble lansert på 1980-tallet. Høsten 2002 holdt Bjarkøy kommune en folkeavstemning der ca. 90 % av befolkningen stemte for å slå kommunen sammen med Harstad kommune, dersom Bjarkøyforbindelsen blir bygd. Deltakelsen i folkeavstemningen var imidlertid for liten til at resultatet ble bindende. I april 2005 valgte imidlertid fylkestinget i Troms å nedprioritere Bjarkøyforbindelsen i behandlingen av Nasjonal transportplan. Sammenslåingen ble stadfestet i 2010 og gjennomført i januar 2013.

Troms fylkesting vedtok finansiering av forbindelsen i desember 2013, og har i juni 2014 tildelt kontrakten for bygging av første delprosjekt i Bjarkøyforbindelsene. 
Det var anslått at veiforbindelsen ville koste 829 millioner kroner (2014). Til slutt ble det totalkostnad på 1150 millioner kroner.

## Byggingen

Arbeidene med tunnelen startet opp i august 2014. Sprengningen av den undersjøiske tunnelen startet 24. februar 2015 og 30. januar 2017 var det gjennomslag. Sandsøysundbrua ble montert ferdig 4. september 2018.

Byggestart var i august 2014 og prosjektet var planlagt ferdig høsten 2017, men det ble åpnet i desember 2018.

## Referanser


## Eksterne lenker
* Bjarkøy kommune om Bjarkøyforbindelsen
* Fv. 867/fv. 125 Bjarkøyforbindelsene  (Statens vegvesen)
* Ukebrevet Mandag Morgen: Bytter kommunen mot bro, vei og tunnel (pdf-fil)
Cuando Cubango

**Cuando Cubango** er en provins i Angola. Den har et areal på 199 049 km² og 510 369 innbyggere ved folketellingen i 2014. Menongue er hovedstaden i provinsen. 

Navnet på provinsen kommer fra Cuando- og Cubango-elvene som flyter gjennom de henholdsvis østlige og vestlige kantene av provinsen.

## Referanser




## Eksterne lenker
* angola.org.uk
* Den amerikanske styresmaktens statistikk fra 1988
Kjetil Haraldstad

**Kjetil-Vidar Haraldstad** (født 1973), kjent under artistnavnet «Frost», er trommeslager i de norske black metal-bandene Satyricon og 1349. 

Tidligere har han vært medlem av Zyklon-B, Keep of Kalessin og Gorgoroth. Han har også bidratt på Gehennas album *[[WW (Gehenna-album)|WW]]* (2005) og som studiomusiker for «supergruppa» Ov Hell.

Han er kjent for sin ekstreme trommespilling, både på teknikk og hurtighet. Han bruker blant annet yoga og mental trening for å holde seg i form for turnelivet.

## Diskografi

### [[1349 (band)|1349]]
* *[[1349 (EP)|1349]]* (EP, 2000)
* *[[Liberation]]* (Studioalbum, 2003)
* *[[Beyond the Apocalypse]]* (Studioalbum, 2004)
* *[[Hellfire (1349-album)|Hellfire]]* (Studioalbum, 2005)
* *[[Revelations of the Black Flame(1349-album)|Revelations of the Black Flame]]* (Studioalbum, 2009)
* *[[Demonoir]]* (Studioalbum, 2010)

### [[Satyricon (band)|Satyricon]]
* *[[Dark Medieval Times]]* (Studioalbum, 1993)
* *[[The Shadowthrone]]* (Studioalbum, 1994)
* *[[Nemesis Divina]]* (Studioalbum1996)
* *[[Rebel Extravaganza]]* (Studioalbum, 1999)
* *[[Volcano (Satyricon album)|Volcano]]* (Studioalbum, 2002)
* *[[Now, Diabolical]]* (Studioalbum, 2006)
* *[[The Age of Nero]]* (Studioalbum, 2008)
* *[[Satyricon]]* (Studioalbum, 2013)
* *[[Live At The Opera]]* (Konsertalbum, 2015)
* *[[Deep Calleth Upon Deep]]* (Studioalbum, 2017)

### [[Gorgoroth (band)|Gorgoroth]]
* *[[Antichrist]]* (Studioalbum, 1996)
* *[[Destroyer, or About How to Philosophize With the Hammer|Destroyer]]* (Studioalbum, 1998
* *[[Ad Majorem Sathanas Gloriam]]* (Studioalbum, 2006)

### [[Keep of Kalessin]]
* *Reclaim (EP)* (EP, 2003)

### [[Zyklon-B]]
* *Blood Must be Shed* (EP, 1995)

### [[Gehenna (band)|Gehenna]]
* *[[WW (Gehenna-album)|WW]]* (Studioalbum, 2005)

### [[Ov HELL]]
* *[[The Underworld Regime]]* (Studioalbum, 2010)

## Referanser


## Eksterne lenker
*
Cuanza Norte

**Cuanza Norte** er en provins i Angola. Den har et areal på 24 110 km² og 427 971 innbyggere ved folketellingen i 2014.. N'Dalantando er hovedstaden i provinsen.

Cuanza Norte ligger på den nordlige bredden av Cuanza-elven.

## Referanser




## Eksterne lenker
* angola.org.uk
* Den amerikanske styresmaktens statistikk fra 1988
Blålys!

**Blålys!** er en romanserie på seks bind utgitt av den norske populærforfatteren Margit Sandemo i 2004.

Blålys! er historien om Lisa og kollegaene hennes, som alltid er parat til å rykke ut for å hjelpe mennesker i nød. I all slags vær, dag og natt, raser ambulansene av gårde for å hente syke og skadde og bringe dem til sykehus, der hjelpen venter.

Baksideteksten fra første bok:
*Lisa har det ikke så lett for tiden. På sentralen i Storestad jobber hun i team med sin hemmelige kjærlighet, Martin, men han ser aldri hennes vei. På hjemmefronten har hun det heller ikke enkelt. Forholdet til samboeren Espen halter, og hun har mistanke om at han er utro...*
*Så kommer storalarmen: En liten gutt er forsvunnet. Men tiden er knapp, og det er frost i luften. Vil de finne ham i tide?*

;Bokserien:
# Alarm
# Anrop
# Vennskap?
# Nødsignaler
# Stjernestøv
# Glimt av evigheten
Cunene (provins)

**Cunene** er en provins i Angola. Den har et areal på 87 342 km² og 965 288 innbyggere ved folketellingen i 2014. Ondjiva er hovedstaden i provinsen. 

Cunene ligger nord for Cunene-elven som utgjør grensen mellom Angola og Namibia.

## Referanser




## Eksterne lenker
* angola.org.uk
* Den amerikanske styresmaktens statistikk fra 1988
* Site Official de Kizomba
* Radio Canal Angola ONLINE
Pavel Koltsjin

**Pavel Konstantinovitsj Koltsjin** (russisk: Павел Константинович Колчин; født 9. januar 1930 i Jaroslavl, død 29. desember 2010) var en russisk langrennsløper som konkurrerte for Sovjetunionen. Han deltok i to vinter-OL, og tok i alt fire medaljer. Under OL 1956 vant han gull på stafetten og bronse på 15 og 30&nbsp;km, og i 1964 bronse på stafetten. Bronsemedaljen på 15-kilometeren i 1956 var den første langrennsmedaljen som gikk til en ikke-skandinav. Koltsjin vant også 15 og 50&nbsp;km under Holmenkollrennene i 1958. Koltsjins kone, Alevtina Koltsjina, vant stafettgull under OL 1964 i Innsbruck.

Koltsjin gjorde også suksess under Ski-VM. Han vant tre sølvmedaljer under VM 1958 (15&nbsp;km, 30&nbsp;km og stafett) og en bronse i 1962 (stafett).

For de gode resultatene i vinter-OL, VM og Holmenkollen, ble han tildelt Holmenkollmedaljen i 1963 (delt med kona Alevtina Koltsjina, Astrid Sandvik og Torbjørn Yggeseth.). Koltsjin og Koltsjina var det første ekteparet som ble tildelt Holmenkollmedaljen.

Pavel Koltsjins sønn Fjodor Koltšin har vært OL-deltaker i kombinert.

## Referanser


## Eksterne lenker
* 
* Holmenkollvinnere siden 1892
* Vinnere av Holmenkollmedaljen
Thomas Schaaf

**Thomas Schaaf** (født 30. april 1961 i Mannheim, Tyskland) er en tysk fotballtrener og tidligere fotballspiller.

Schaaf var mellom 1999 og 2013 hovedtrener for Werder Bremen i tysk Bundesliga. Fra 2014 har han overtatt ansvaret for Eintracht Frankfurt etter Armin Veh.

## Karriere
Som spiller var han aktiv mellom 1972 og 1979 i Union Bremen i lavere divisjoner. Fra 1979 til sesongslutt 1995 var han aktiv spiller i Werder Bremen, han spilte tilsammen 262 kamper i Bundesliga og scoret 13 mål.

Som trener var han mellom 1987 og 1995 trener for Werders juniorlag. Han rykket oppover i systemet og var 1995 til 9. mai 1999 trener for Bremens amatørlag, før han ble hovedtrener for Werder Bremen.

## Meritter
* Tysk mester: 1988, 1993, (2004)
* DFB-pokal: 1991, 1994, (1999), (2004), (2009)
* Tysk Supercup: 1988, 1993
* Cupvinner Cup: 1992

() = som trener.

For å ha gitt Werder Bremen seier i både serie og cup, ble Schaaf utropt til årets navn i tysk fotball i 2004.

## Referanser


## Eksterne lenker
* 
* 
* 
*
Erik Blücher

**Erik Blücher** eller **Tor Erik Nilsen** (født 1953) er en norsk politisk høyreekstrem aktivist kjent fra det høyreekstreme partiet Norsk Front. Han har selv uttalt at han ikke er nazist, men «nasjonal revolusjonær». Til tross for dette  blir han omtalt som nynazist. 

I 1975 grunnla Blücher det nynazistiske partiet Norsk Front på grunnlag av Nasjonal Ungdomsfylking (NUF), der han selv ble «fører». Blücher sto frem i programmet «På sparket» i NRK TV 29. mai 1975. Han ble tiltalt for «psykisk medvirkning» til bombeangrepet mot 1. mai-toget i Oslo 1979, men siktelsen ble senere frafalt. 

Norsk Front skiftet navn til Nasjonalt Folkeparti i 1980, men gikk senere i oppløsning. 

I 1983 bosatte Blücher seg i Helsingborg i Sverige og skiftet navn til Erik Nilsen (eller Tor Erik Nilsen). I 2001 meldte VG at han drev plateselskapet Ragnarock Records i Helsingborg og at han på den tiden samarbeidet med britiske Combat 18. Ifølge avisen *Klassekampen* var Ragnarock Records en stort selskap i den nazistiske musikkindustrien i Sverige (eller såkalt «hvit makt»-musikk). Blücher overtok selskapet i 1995. Ragnarock Records skaffet seg i 1990-årene rettighetene til musikk kontrollert av Combat 18 gjennom nettverket «Blood and Honour». Ragnarock Records var på den tiden en av verdens største innenfor rasistisk musikk. I 2001 ble Blücher dømt til 3 måneders fengsel i Uppsala for spredning av rasistisk musikk gjennom Ragnarock Records og Klubb Valhall.

Blücher har vært regnet som en ideologisk leder for den skandinaviske avdelingen av det nynazistiske nettverket Blood & Honour. Han har skrevet artikler og hefter på deres hjemmesider under psevdonymene «Max Hammer» og «Erik Bloodaxe», og han har holdt taler på flere møter.

## Referanser


## Eksterne lenker
* NRK om Erik Blücher
* Om Norsk Front i NorgesLexi
* Om Erik Blücher og Holmliadrapet 2001
* VG om Erik Blücher og Blood & Honour i Sverige 2001
Huíla (provins)

**Huila** er en provins i Angola. Den har et areal på 75 002 km² og 2 354 398 innbyggere ved folketellingen i 2014. Lubango er hovedstaden i provinsen. 

Provinsen var åstedet for mye av kampene i borgerkrigen i Angola. Byen Jamba i provinsen var hjembasen for Jonas Savimbis UNITA og verten for «Democratic International» eller «Jamba Jamboree», et møte av høyreorienterte opprørere støttet av USAs konservative lobbyister Jack Abramoff og Jack Wheeler og finansiert av Lewis Lehrman i 1985.

## Referanser




## Eksterne lenker
* angola.org.uk
* Den amerikanske styresmaktens statistikk fra 1988
Kagge Forlag

**Kagge Forlag** ble startet av Erling Kagge i 1996, inntil 2000 under navnet Familievennen AS. 

Han eide selv 88 prosent av forlaget, mens Arne Hjeltnes, Toppen Bech og Are Herrem eide de resterende tolv prosent. Politiken kjøpte 70 prosent av aksjene i forlaget i oktober 2021, mens Kagge eide de resterende 30 prosent. I januar 2025 solgte Erling Kagge seg helt ut av forlaget, som ble heleid av danske Politiken. 

I 2024 var omsetningen på ca. 153,5 millioner NOK og forlaget har 41 ansatte per januar 2026.

## Forlagssjefer

* Tuva Ørbeck Sørheim, 2022-
* Jorunn Sandsmark, 2018–2022
* Anne Gaathaug, 2009–2018

## Referanser


## Eksterne lenker
* 
*
Piksilasjon

**Piksilasjon** er en animasjonsteknikk hvor man istedenfor å animere tegninger eller dukker, animerer mennesker eller vanlige bruksobjekter ved å flytte dem litt og litt for hvert bilde man tar. Dette for å skape illusjonen av bevegelse på en annen måte enn ved vanlig filming, eller for å oppnå en spesiell effekt. Blant annet kan piksilasjon brukes for å vise utvikling av ting og objekter over tid, slike som blomster som spretter eller hus som bygges ferdig. Teknikken er for øvrig nært relatert til «stop motion» teknikken, som rett og slett går ut på å ta et og et bilde i gangen av figuren man animerer. 

Et godt eksempel på en film laget ved hjelp av piksilasjon er *[[Året gjennom Børfjord]]*.

## Se også
* Intervallvideo
* Stop motion
Trollruner

**Trollruner** er en bokserie skrevet av den norske populærforfatteren Margit Sandemo. Etter å ha utgitt de to seriene De svarte ridderne og Blålys! med handling i nåtiden, utgir Sandemo nok en historisk serie. Ingrediensene er de vanlige; overnaturlige hendelser, mystikk, dramatikk, kjærlighet og hat. Hovedpersonene er Iliana og fyrstesønnen Ravn, og vi følger dem og etterhvert deres familie idet de prøver å løse gåter fra fortiden og beskytte seg og sine kjære fra ondskapen som forfølger dem.

Baksideteksten til første bok:
*Unge Iliana hadde alltid hørt at skogen utenfor borgen var forhekset. Da en gruppe riddere sendt ut av den onde fyrst Bogislav forsvant sporløst, fryktet hun for hva som kunne komme. Var hele landsbyen i fare?*
*Iliana søkte råd hos Ravn, fyrstens sønn, selv om hun ikke lenger var sikker på hvem hun kunne stole på. Kanskje flukt var den eneste redningen for dem alle. Men veien gikk gjennom den mørke, farlige skogen med alle dens hemmeligheter...*
 
Serien ble avsluttet med bok 11, *Dagen gryr*.
# *[[Skogen bortenfor dagen]]*
# *[[Sandhammaren]]*
# *[[Der vinden får hvile]]*
# *[[Blind måne]]*
# *[[Måneheksen]]*
# *[[Svartalver]]*
# *[[Den blå jorden]]*
# *[[Steinulven]]*
# *[[Den de glemte]]*
# *[[Kom nærmere]]*
# *Dagen gryr*

## Referanser
Signifikant bølgehøyde

**Signifikant bølgehøyde** er et standard meteorologisk uttrykk som brukes for å angi høyden på havbølger, vanligvis notert *H<sub>s</sub>*.

Signifikant bølgehøyde er gjennomsnittshøyden av de 1/3 høyeste målte bølgene. Når verdiene er basert på målinger, bruker en som regel 20 minutter. For varsling bruker en ofte gjennomsnittet for en tre timers periode.

En beregner signifikant bølgehøyde ut fra bølgemålinger, fra momentene i bølgespekteret.
Propofol

**Propofol** er et korttidsvirkende intravenøst anestesimiddel beregnet på narkose (innsovning) under kirurgiske inngrep og som sedativ på intensivavdelinger, i kombinasjon med mekanisk ventilering (pustehjelp). Det aktive stoffet er løst i en emulsjon, som blant annet inneholder soyaolje, og har en melkeaktig farge som gjør det lett gjenkjennelig.

## Indikasjoner

Propofol brukes for innledning av generell anestesi hos voksne og barn eldre enn én måned, vedlikehold av generell anestesi hos voksne og barn eldre enn tre år samt for barn mellom en måned og 3 år under inngrep som ikke varer lenger enn en time. Det brukes også for sedasjon av intuberte og mekanisk ventilerte pasienter i intensivavdelinger.

## Farmakologi
### Farmakodynamikk
Propofol virker raskt. Anestesi inntreffer etter om lag 30 sekunder. Oppvåkningen går vanligvis raskt. Virkningsmekanismen er usikker, men det antas at hovedeffekten er på GABA-reseptorene. Virkningen er stort sett proporsjonal med dosen eller plasmakonsentrasjonen.

### Farmakokinetikk
Etter administrasjon av en intravenøs dose av propofol skjer det en rask likevektsfordeling av konsentrasjonen mellom blod og hjernevev -noe som forklarer den raske effekten. I den første distribusjonsfasen elimineres propofol raskt, med en halveringstid på 2-4 minutter. Denne fasen følges av en fase der halveringstiden er 30-60 minutter, og til slutt en tregere fase der propofolet redistribueres fra vev som har mindre blodgjennomstrømning. Eliminasjonsratene hos voksne varierer fra 21 til 29 ml/kg/minutt. Propofol metaboliseres hovedsakelig i leveren, og metabolittene skilles ut gjennom nyrene.

## Produktnavn (Norge)
* *Diprivan* (AstraZeneca)
* *Propofol-Lipuro* (Braun)
* *Propofol* (Alpharma)
* *Propolipid* (Fresenius Kabi)

## Annet
15. mai. 2012 meddelte den amerikanske delstaten Missouri at de i fremtiden kom til å bruke Propofol som eneste medikament til å henrette mennesker som er dødsdømt i staten. Dette fulgte en utvikling hvor flere stater har dømt den tidligere brukte tre-medikament-«coctailen» som ukonstitusjonell fordi det er en mulighet for at den dødsdømte opplever smerte og angst ved bruk av denne. I oktober 2013 stoppet Missouris daværende guvernør Jay Nixon det som skulle bli den første henrettelsen med medikamentet i delstaten. Noe av årsaken skal ha vært at EU truet med å begrense eksport av Propofol til USA om medikamentet ble brukt til henrettelser. Missouri gikk over til å benytte barbituratet pentobarbital til henrettelser.

Det er blitt antatt at medikamentet førte til Michael Jacksons død.

## Litteratur
* 
* 

## Referanser


## Eksterne lenker
* Propofol i Store medisinske leksikon
Krk

**Krk** (italiensk: Veglia, latinsk: Curicta) er en kroatisk øy i det nordlige Adriaterhavet. Krk er, sammen med den eksakt like store øya Cres, den største øya i Adriaterhavet både etter folketall og areal, med  innbyggere og et areal på 405,78 km². Øya er skilt fra fastlandet ved et smalt sund i nord og øst, i vest ligger øya Cres og i sør den lille, ubebodde øya Prvič.

Krk er knyttet til fastlandet med den  meter lange Krk-brua, åpnet i 1980.

## Naturforhold
Øya er kupert med et høyeste punkt på 568 meter over havet. Berggrunnen er kalkstein, denne er sterkt oppsprukket, derfor finner man svært lite overflatevann på Krk, selv om det finnes en liten (kunstig?) innsjø midt oppe på øya. Vegetasjonen er sterkt preget av den kalde og tørre boravinden, som blåser ned fra innlandet om vinteren. Denne gjør at øyas nordøstlige side er svært karrig, uten annen vegetasjon enn spredte gresstuster. Det er bygget et omfattende nettverk av lave steingjerder for å gi ly for vinden, på lesiden av disse finner man gjerne krypende bjørnebærkratt. På den sørvestlige delen er det mye mer frodig, med krattskog, ganske mye plantet skog (mest aleppofuru) og olivenhager. I kalksteinen finner man mange små, bratte kløfter der det gjerne vokser en del buskvegetasjon. Dyrelivet er forholdsvis fattig, av pattedyr er rådyr, rødrev og piggsvin ganske vanlige, brunbjørn skal ha fantes der fram til 1980-tallet, men er nå utdødd. Av fugler har øya en koloni av europeisk gåsegribb i sørøst, andre karakteristiske arter er nøtteskrike, sørnattergal, gulbeingråmåke og pirol. Øya har et forholdsvis rikt insektliv dominert av arter karakteristiske for middelhavsområdet. I sjøen rundt øya er det et rikt liv av småfisk, men bestandene av de kommersielt viktige artene (blant andre makrell, lysing, havabbor og gyllen havkaruss) er sterkt redusert.
Øya har flere grotter.

## Næringsliv
Kalksteins-berggrunnen gir ikke mulighet for et omfattende jordbruk siden det er nokså lite jordsmonn, men det dyrkes en del oliven og vindruer, det siste i området rundt Vrbnik. Ellers er det grønnsakdyrking, men mest i liten skala. De karrige heiområdene beites av sauer. Fiske var tidligere en viktig levevei, men ressursene er nå sterkt utarmet og det er vanskelig å leve av dette. Enkelte fiskere sper på inntektene ved å ta med betalende turister. Den dominerende næringsveien er nå turisme, særlig på vestsiden av øya med byer som Krk, Malinska, Omišalj, Punat og Baška. Øya har et stabilt behagelig sommerklima fra juni til september, og svært mange hoteller, campingplasser og andre overnattingstilbud.

## Tettsteder
* Byen Krk med 5 491 innbyggere (2001)
* Omišalj, 2 998 innbyggere
* Malinska-Dubašnica, 2 726 innbyggere
* Punat, 1 876 innbyggere
* Dobrinj, 1 970 innbyggere
* Baška, 1 554 innbyggere
* Vrbnik, 1 245 innbyggere

## Referanser


## Eksterne lenker
*
Franklin W. Dixon

**Franklin W. Dixon** er et kollektivpsevdonym brukt av en rekke ulike forfattere som skrev Hardyguttene-romaner for Stratemeyer-forlaget. Den mest kjente skyggeforfatteren var Leslie McFarlane (1902–1977) som mellom 1927 og 1946 skrev 19 av de første 25 romanene i Hardyguttene-serien.

## Eksterne lenker
* txt.no om serien i *Ungdommens forfatterleksikon*
Hilde Berg

**Hilde Elisabeth Berg** (1957-2024) var en norsk filmprodusent.  

Hun arbeidet med film fra 1976 som produksjonskoordinator, produksjonsleder og produsent for en rekke spillefilmer, kortfilmer og dokumentarfilmer. Fra 1991 til 1998 var hun medeier i produksjonsselskapet *Northern Lights AS*. 

Hun var produsent sammen med Bent Rognlien i Knut Bohwims film Olsenbandens siste stikk (1999). Hun var også medprodusent i Svein Scharffenbergs film Markus og Diana (1996), Ola Solums film Trollsyn (1994), Kvitebjørn kong Valemon (1991) og Eldar Einarsons film For dagene er onde (1991).

Hun var medeier og daglig leder av *Norsk Filmproduksjon A/S* fra 1998.

## Referanser
Lunda Sul

**Lunda Sul** er en provins i Angola. Den har et areal på 77 637 km² og 516 077 innbyggere ved folketellingen i 2014. Saurimo er hovedstaden i provinsen. 

## Referanser




## Eksterne lenker
* angola.org.uk
* Den amerikanske styresmaktens statistikk fra 1988
* Site Official de Kizomba
* Radio Canal Angola ONLINE
Sylvain Wiltord

**Sylvain Wiltord** (født 1974) er en fransk tidligere fotballspiller. Han var med på å vinne EM 2000 med .

Wiltord har tidligere spilt for blant andre Rennes (1992–1997), Girondins Bordeaux (1997–2000) og Arsenal (2000–2004).

Et av Wiltords viktigste landslagsmål kom i det 94. minutt av finalen under EM 2000, da han utlignet mot . Frankrike vant deretter tittelen på et golden goal av David Trézéguet.

## Referanser


## Eksterne lenker
*
Hvar

**Hvar** er en kroatisk øy i Adriaterhavet. Øya er 67,5 km lang og har 11&nbsp;103 innbyggere (2001). Kulturlandskapet Stari Grad-sletten som i 2008 ble oppført på UNESCOs verdensarvliste, befinner seg på øya.

## Tettsteder
* Jelsa
* Stari Grad (Hvar)
* Milna
* Hvar
* Sucuraj

## Referanser


## Eksterne lenker
*
Ariosofi

**Ariosofi** er en halvreligiøs strømning innen den tyske Völkisch-bevegelsen, som blant annet er inspirert av teosofi, okkultisme og esoterisme. Den inneholder en tro på ariernes overlegenhet, og på et opprinnelig urhjem som for eksempel Hyperborea, Atlantis, Thule eller Shambhala.

## Historikk
Ideologien bak ariosofien ble presentert av den østerrikske forfatteren Guido von List (1848–1919) i hans *Das Geheimnis der Runen* («Runenes hemmelighet») i 1908. Boka er en samling utsvevende tanker om  magiske krefter i de gamle germanske runene kombinert med en rasistisk okkultisme og antikatolsk nyhedendom.

Begrepet anvendes første gang av Jörg Lanz von Liebenfels i 1915, og har etter sigende påvirket den senere nasjonalsosialistiske ideologi og raselære.

### Ariosofer
* Guido von List (1848&ndash;1919), østerriksk forfatter og okkultist
* Herman Wirth (1885&ndash;1981), nederlandsk historiker
* Karl Maria Wiligut (1866&ndash;1946), østerriksk okkultist og SS-mann
* Rudolf von Sebottendorff (1875&ndash;1945), østerriksk, høyreekstrem okkultist og forlegger

* Karl Haushofer (1875&ndash;1946), tysk geopolitiker

### Ariosofiske grupper
* Germanenorden, antisemittisk hemmelig selskap stiftet i Leipzig i Tyskland 1912
* Thuleselskapet, høyreekstrem, okkult gruppe etablert i München 1917–1918
* Armanenorden (*der Armanen-Orden*, AO), «germansk» nyhedensk gruppe stiftet i 1976

## Se også
* Völkischbevegelsen, tysknasjonalistiske og antisemittiske grupperinger blant annet i Tyskland og Østerrike-Ungarn særlig omkring første verdenskrig
* Odinisme, rasistisk åsatru
* Eugenikk, rase- eller arvehygiene

## Eksterne lenker
*
Greatest Hits (Guns N’ Roses)

***Greatest Hits*** er et samlealbum av Guns N' Roses, utgitt i 2004. Albumet har mottatt noe negativ kritikk, faktisk også av vokalist Axl Rose og ex-Guns N' Roses medlemmer, som ikke ville at albumet skulle utgis. Denne kritikken har gått på at noen av sangene ikke originalt er Guns 'N Roses-sanger.

Universal Records' respons til bandets negative innstilling til albumet var at bandet hadde fått mer enn nok tid til å selv velge ut hvilke sanger som skulle med, men at de ikke hadde gjort noe.

Videre kritikk går på at mange klassikere som f.eks. «Mr. Brownstone», «It's So Easy», «Nightrain», «I Used to Love Her», «Reckless Life» og «You're Crazy» ikke er med.

## Sporliste
#«Welcome to the Jungle» – 4:32
#«Sweet Child o' Mine» – 5:58
#«Patience» – 5:56
#«Paradise City» – 6:52
#«Knockin' on Heaven's Door» – 5:35 (Bob Dylan-cover)
#«Civil War» – 7:41
#«You Could Be Mine» – 5:35
#«Don't Cry» (Original Lyrics) – 4:51
#«November Rain» – 8:57
#«Live and Let Die» – 3:02 (Paul McCartney (& Wings)-cover)
#«Yesterdays» – 3:18
#«Ain't It Fun» – 5:10 (The Dead Boys-cover)
#«Since I Don't Have You» – 4:18 (The Skyliners-cover)
#«Sympathy for the Devil» – 7:38 (Rolling Stones-cover)

## Eksterne lenker
*
OpenID

**OpenID** er en enkel identifikasjonsmekanisme som ble laget av Brad Fitzpatric for LiveJournal. Det består av et distribuert, desentralisert nettverk, hvor ens identitet er en URL som blir verifisert av en annen tjener som støtter protokollen. Den er en del av Yadis-familien med protokoller.

På sider som støtter OpenID, trenger ikke brukere å registrere seg med et eget brukernavn og passord for å få tilgang, og dermed få en konto å holde styr på for hver ny side man besøker. I stedet autentiseres man via en side som støtter OpenID. Den siden kan deretter gi en deklarasjon av brukerens identitet til andre OpenID-støttede internettsider. Filosofien er annerledes enn ved enkeltinnlogginger, hvor autentisering spiller en viktig rolle, fordi OpenID ikke er avhengig av en trust-mekanisme. Derfor er ikke OpenID ment for internettsider med sensitiv informasjon (som for eksempel nettbanker, internetthandel, og lignende).

Spesielt kommer dette til nytte i forhold til kommentering i weblogger, som i utgangspunktet er desentralisert, hvor man gjerne bare skriver inn navn og e-post før man får publisert kommentaren. Dette problemet løses med OpenID. Ingen hindres derimot i å hevde at de er noen andre enn de virkelig er ved å sette opp en OpenID-tjener som nettopp hevder det, men systemet hindrer en i å benytte andres identitet mens man samtidig slipper problemet med at man må ha mange brukerkontoer.

Hittil er protokollen blant annet støttet av LiveJournal (og andre nettsteder som bruker LJ-programvaren, som GreatestJournal og DeadJournal), Blogger, Moveable Type, TypeKey, LifeWiki, ClaimID, Zooomr og Schtuff. Flere programmer og nettsteder som for eksempel WordPress og NRK forventes å støtte den snart.

## Se også
*Light-Weight Identity (LID)
*Yadis

## Eksterne lenker
* 
* European OpenID Foundation
* OpenIDs internettside (detaljert beskrivelse av protokollen)
* OpenID Enabled  – Ressurs for brukere og utviklere av OpenID
* NRK goes OpenID – NRK tar i bruk OpenID
Moxico

**Moxico** er en provins i Angola. Den har et areal på 223 023 km² og 727 594 innbyggere ved folketellingen i 2014. Luena er hovedstaden i provinsen. Opprørslederen Jonas Savimbi av UNITA ble født og vokste opp i Moxico, og den tjente senere som en av hans hovedbaser i operasjonene i borgerkrigen i Angola.

Distrikter:
*Moxico
*Camanongue
*Léua
*Cameia
*Luau
*Lucano
*Alto Zambeze
*Luchazes
*Bundas

## Referanser




## Eksterne lenker
* angola.org.uk
* Den amerikanske styresmaktens statistikk fra 1988
Costinha

**Francisco José da Costa** (født 1. desember 1974), bedre kjent som **Costinha**, er en portugisisk fotballtrener og tidligere fotballspiller. 

Han spilte sist som defensiv midtbanespiller for den italienske klubben Atalanta BC. Han fikk over 50 kamper for  gjennom sin karriere.

## Referanser


## Eksterne lenker
*
Tore Sagen

**Tore Sagen** (født 1980) er en norsk programleder, skuespiller, komiker og stand-up-artist.

## Liv og virke
Han er bror til programleder Steinar Sagen, og vokste opp på Holmlia i Oslo. Han gikk på Holmlia ungdomsskole og Nordstrand videregående skole, og var med to år på Nordstrandrevyen som lystekniker. Han fikk deretter jobb som redaksjonsassistent i NRK P3 og fikk sin første reporterjobb i programmet *[[Holger Nielsens Metode]]*. Samtidig begynte han på en utdannelse ved Westerdals Reklameskole, men avbrøt denne da han fikk full stilling som produsent i radioprogrammet *Kyrre* med Kyrre Holm Johannessen som programleder. Han medvirket også i radioprogrammet *Onkel Happy* sammen med Steinar Sagen og Håvard Lilleheie.

Sammen med Steinar Sagen og Bjarte Tjøstheim startet han i 2006 radioprogrammet *[[Radioresepsjonen]]*. Programmet gikk på NRK P3 og senere NRK P13 fram til 2020. I 2010 ble det laget en TV-versjon av programmet som ble vist på NRK3 under navnet *[[Radioresepsjonen på TV]]*. I oktober 2019 mottok han kritikk etter et innslag som inneholdt hva han selv betegnet som en parodi på et notat om holdninger til klimaendringer og rasespørsmål. NRK fjernet senere innslaget fra sitt radioarkiv. I 2021 forlot trioen NRK og startet podkasten Papaya på Schibsteds podkastplattform PodMe. Sammen med Harald Eia startet han i 2022 podkasten *Tore og Haralds podkast* på PodMe. I podkasten tar de opp etikk, dilemmaer og ulike perspektiver rundt samfunnsaktuelle tema. Podkasten ble kåret til morsomste podkast under Humorprisen 2022.

Fra 2013 til 2023 hadde han en av hovedrollene i TV-serien *[[Side om side]]* som gikk på NRK1. Han har også laget nett-TV-seriene *Tores knuteskole* fra 2009 og 2010, og *Tores spikkeskole* fra 2012. Han hadde stemmen i NRKs *[[Showbiz (TV-program)|Showbiz]]* (2008-2009) og har vært gjest i programmer som *[[Trygdekontoret (TV-program)|Trygdekontoret]]*, *[[Nytt_på_nytt|Nytt på Nytt]]* og *[[Migrapolis]]*

Han er gift med programleder Live Nelvik.

## Filmografi
### Skuespiller
* 2010 *[[Keeper'n til Liverpool]]* (Bror)
* 2011 *[[Hjelp, vi er i filmbransjen]]* (Barista)
* 2012 *[[Mer eller mindre mann]]* (Henning)
* 2013–2023 *[[Side om side]]* (Frode Pedersen)

## Referanser


## Litteratur
* Wessel-Holst, Benedicte: «Stridslystne typer». I: *Kreativt Forum* Nr. 5 2007

## Eksterne lenker
* 
*
Zaire (provins)

**Zaire** er en provins i Angola. Den har et areal på 40 130 km² og 567 225 innbyggere ved folketellingen i 2014. M'banza-Kongo er hovedstaden i provinsen. Provinsen har tropisk klima.

Distrikter:
*Soyo
*Tomboco
*N'Zeto
*Noqui
*Cuimba

## Referanser




## Eksterne lenker
* angola.org.uk
* Den amerikanske styresmaktens statistikk fra 1988
Sporting Clube de Portugal

**Sporting Clube de Portugal**, eller bare **Sporting**, ofte kjent utenfor Portugal som **Sporting Lisboa**, ble stiftet i 1906 og er en av de største portugisiske fotballklubbene.

## Sesonger

## Spillerstall
Oppdatert 20. mai 2024.

### Utlånte spillere

## Kjente spillere som har spilt for klubben
*  Luís Figo
*  Nani
*  Cristiano Ronaldo
*  Ricardo Quaresma
*  Bruno Fernandes

## Referanser


## Eksterne lenker
*
Central (Zambia)

**Central** er en provins i Zambia. Provinsens hovedstad er Kabwe som er landets nest største by. Provinsen hadde 1 307 111 innbyggere ved folketellingen i 2010.

## Referanser
Kutlinger

* Amblyopinae
* Gobiinae
* Gobionellinae
* Sicydiinae
* slamkrypere

**Kutlinger** er en stor artsrik familie av fisker med over 2000 arter. De finnes over hele verden, men har størst utbredelse i tropiske og subtropiske områder. Noen arter (ca. 100) lever i ferskvann, resten holder seg i salt- eller brakkvann.

## Beskrivelse

De fleste artene er ganske små, vanligvis under 10 cm lange, men enkelte arter som *[[Glossogobius giuris]]* kan bli opptil 50&nbsp;cm. Verdens minste fiskearter i gruppene *[[Trimmatom]]* og *[[Pandaka]]* er kutlinger. Bukfinnene er vokst sammen til en mer eller mindre godt utviklet sugeskål. Alle europeiske arter har to ryggfinner. Første ryggfinne består kun av piggstråler, mens den andre har både piggstråler og bløtstråler.

Slamkryper er en av de mest kjente kutlingartene i akvariehandelen.

## Arter som finnes i Norge

Det finnes 12 arter i Norge

* glasskutling (*Aphia minuta*)
* krystallkutling (*Crystallogobius linearis*)

* *Buenia*
** piggkutling (*Buenia jeffreysii*)

* *Gobius*
** svartkutling (*Gobius niger*)

* tangkutling (*Gobiusculus flavescens*)

* *Lebetus*
** ulkekutling (*Lebetus scorpioides*)

* *Lesueurigobius*
** spisshalet kutling (*Lesueurigobius friesii*)

* *[[Pomatoschistus]]*
** leirkutling (*Pomatoschistus microps*)
** sandkutling (*Pomatoschistus minutus*)
** mudderkutling (*Pomatoschistus norvegicus*)
** bergkutling (*Pomatoschistus pictus*)

* *Thorogobius*
** rødflekket kutling (*Thorogobius ephippiatus*)

## Referanser


## Litteratur
* 
* 
* 

## Eksterne lenker
* 
*
Artem Milevskyj

**Artem Volodymyrovytsj Milevskyj** (ukrainsk Артем Володимирович Мілевський; født 12. januar 1985 i Minsk i Belarus) er en belarusisk-ukrainsk tidligere fotballspiller.

Han har spilt i Dynamo Kyiv siden 2002. Han scoret mål i straffesparkkonkurransen mot  i åttendedelsfinalen i VM i fotball 2006.

## Referanser


## Eksterne lenker
*
Pål Espolin Johnson

**Pål Espolin Johnson** (født 1940) er en norsk forfatter og norsklektor. 

Lektor med fagene norsk (hovedfag), engelsk, historie fra Universitetet i Oslo. Undervist ved Grefsen gymnas, Lillehammer videregående skole, Svanvik folkehøgskole, Universitetet i Oslo, Universitetet i Tromsø og Luther College, Decorah i Iowa. Han var redaktør av studentavisen *[[Universitas (avis)|Universitas]]* i 1965. Medlem av Den norske forfatterforening og Norsk faglitterær forfatterforening.

Han har også vært morgenkåsør i NRK.

## Bibliografi
* *Ka du trur?* (1972)
* 
* *Alt for Norge* (1975) Ny utgave 2002.
* *Hurtigruta* (1978) (egne fotos)
** *Hurtigruta* (rev. utgave) (1992)
** *Hurtigruta* (2008) ny utgave
* *Norge mitt Nord-Norge* (1983) (egne fotos)
* *Amerikabrev* (1985)
* *Kjære Lillehammer* (1992) (sammen med Harald Lykke))
* *Fredrik og fangen* (barnebok, 1989)
* *Med hurtigruta nordover* (1994) (+ flere reviderte utgaver)   
** Tysk utgave: *Mit Hurtigruten gen Norden* (2000)
** Engelsk: *Norway's Coastal Voyage*  (2000)
* *Olsen og tolv til. Fortellinger om levd liv*. (2013)
## Referanser
Copperbelt

**Copperbelt** er en provins i Zambia som er svært rik på mineraler. Provinsen har en rekke koppergruver rundt byene Ndola, Kitwe, Chingola, Luanshya og Mufulira.
Provinsen hadde 1 972 317 innbyggere ved folketellingen i 2010.

## Referanser